**Ministru kabineta noteikumu projekta**

**“Grozījumi Ministru kabineta 2012.gada 11.decembra noteikumos Nr.858 „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība”” sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | | Pamatojums | | Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 5.panta devītā daļa, 6.panta otrā daļa,7.panta sestā daļa, 9.1 panta piektā daļa un 16.panta trešā daļa. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma (turpmāk-Likums) 3.pantā izdarīti grozījumi, precizējot, ka transportlīdzekļa ekspluatācijas nodokļa maksātājs ir Transportlīdzekļu un to vadītāju valsts reģistrā norādītais turētājs. Praksē bieži rodas situācijas, lai persona ar invaliditāti nokļūtu attiecīgajā izglītības, veselības aprūpes, rehabilitācijas un citās iestādēs, transportlīdzekļa izmantošana bieži vien ir vienīgais iespējamais pārvietošanās līdzeklis, tomēr minētās personas bieži vien pašas nespēj vadīt transportlīdzekli, ievērojot minēto, nolūkā nodrošināt šī Likuma 6.pantā paredzētos atbrīvojumus no šī nodokļa maksāšanas personām ar invaliditāti, grozījumi Ministru kabineta 2012.gada 11.decembra noteikumos Nr.858 „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība” (turpmāk-Noteikumu projekts) paredz, ka atbrīvojums ir piemērojams arī tad, ja personai ar invaliditāti īpašumā ir reģistrēts transportlīdzeklis, kuram kā turētājs ir reģistrēta cita persona bez invaliditātes.  2017.gada 1.janvārī stājas spēkā grozījumi Likuma 9.1 panta piektajā daļā, kas paredz, ka ārvalstīs reģistrēta transportlīdzekļa ekspluatācijas nodokļa iekasēšanas un administrēšanas kārtību nosaka Ministru kabinets.  Noteikumu projekts paredz noteikt ārvalstī reģistrēta transportlīdzekļa ekspluatācijas nodokļa iekasēšanas kārtību. Noteikumu projekts paredz, ka ārvalstī reģistrēta transportlīdzekļa ekspluatācijas nodokli iekasē pirms ārvalstī reģistrēta M1 un N1 kategorijas automobiļa izmantošanas ceļu satiksmē Latvijā. Par ārvalstī reģistrētu transportlīdzekli ir uzskatāms jebkurš transportlīdzeklis, kas ceļu satiksmē Latvijā piedalās ar ārvalstīs izsniegtām, t.sk. tranzīta, numura zīmēm. Minēto nodokli iekasē, ja ekspluatācijas nodokļa maksātājs norēķinās ar maksājumu karti CSDD nodrošināto e-pakalpojumu sistēmā vai skaidrā naudā vai ar maksājumu karti maksājumu karšu pieņemšanas terminālī CSDD kasē, norādot transportlīdzekļa vadītāja vārdu, uzvārdu un personas kodu, transportlīdzekļa valsts reģistrācijas numuru, transportlīdzekļa pastāvīgās reģistrācijas valsti un laikposmu, kad automobilis tiks izmantots dalībai ceļu satiksmē Latvijā. Ņemot vērā, ka Likums nosaka, ka ārvalstī reģistrēta transportlīdzekļa ekspluatācijas nodokli maksā transportlīdzekļa vadītājs, minētie dati nepieciešami, lai Transportlīdzekļu un to vadītāju reģistrā būtu iespējams identificēt personu, kas veikusi ārvalstī reģistrēta transportlīdzekļa ekspluatācijas nodokļa samaksu.  Lai praksē atvieglotu Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 9.1 panta septītajā daļā noteiktā atbrīvojuma piemērošanu Aizsardzības ministrijas un Nacionālo bruņoto spēku amatpersonai (darbiniekam) vai karavīram, Noteikumu projekts nosaka, ka Likuma 9.1 panta septītajā daļā paredzēto ekspluatācijas nodokļa atbrīvojumu piemēro, ja izsniegts Aizsardzības ministrijas vai Nacionālo bruņoto spēku apliecinājums.  Noteikumu 38.punkts paredz, ka Likuma 6.panta pirmās daļas 15.punktā paredzēto atbrīvojumu no ekspluatācijas nodokļa maksāšanas piemēro, ja transportlīdzekļu reģistrā kā degvielas veids primāri norādīta elektrība. Lai praksē izvairītos no pārpratumiem, Noteikumu projekts paredz, ka Likuma 6.panta pirmās daļas 15.punktā paredzēto atbrīvojumu no ekspluatācijas nodokļa maksāšanas piemēro, ja transportlīdzekļu reģistrā kā degvielas veids norādīta tikai elektrība.  Saskaņā ar grozījumiem Likuma 6.panta pirmās daļas 18. punktā paredzēts, ka transportlīdzekļa ekspluatācijas nodokli nemaksā par vienu transportlīdzekli, kurš ir vai tiek reģistrēts Sabiedroto spēku štāba loceklim vai viņa apgādājamajam, ja šī persona nav Latvijas pilsonis vai pastāvīgais iedzīvotājs, īpašumā turējumā vai valdījumā, ievērojot minēto, lai nodrošinātu attiecīgo ekspluatācijas nodokļa atbrīvojuma piemērošanu, Noteikumu projektā paredzēts, ka atbrīvojumu no ekspluatācijas nodokļa maksāšanas piemēro, pamatojoties uz Sabiedroto spēku štāba apliecinājuma pamata.  Lauksaimnieki vienoto platību maksājumu saņem atbilstoši Ministru kabineta 2015.gada 10.marta noteikumiem Nr.126 "[Tiešo maksājumu piešķiršanas kārtība lauksaimniekiem](http://likumi.lv/ta/id/273050-tieso-maksajumu-pieskirsanas-kartiba-lauksaimniekiem)", kuros ir noteikta kārtība, kādā lauksaimnieks deklarē Lauku atbalsta dienestā lauksaimniecībā izmantojamo zemes platību. Vienotam platību maksājumam ir pielīdzināts arī mazo lauksaimnieku atbalsta shēmas maksājums, jo tiem ir kopēja atbalsta aploksne, ievērojot minēto, Noteikumu projektā paredzēts, ka Likuma 7.panta ceturtajā daļā paredzēto ekspluatācijas nodokļa atvieglojumu piemēro pamatojoties uz Lauku atbalsta dienesta līdz kārtējā gada 1. janvārim CSDD iesniegto to fizisko un juridisko personu sarakstu, kuras apstrādā viņu īpašumā, pastāvīgā lietošanā vai nomā esošu lauksaimniecībā izmantojamo zemi, kas kārtējā gada 1. janvārī ir apstiprināta vienotā platību maksājuma saņemšanai (ieskaitot mazo lauksaimnieku atbalsta shēmas maksājumu) saskaņā ar normatīvajiem aktiem par tiešo maksājumu piešķiršanas kārtību lauksaimniekiem (turpmāk – lauksaimniecībā izmantojamā zeme), ievērojot nosacījumu, ka ilggadīgo zālāju vai aramzemē sēto stiebrzāļu, vai lopbarības zālaugu maisījuma platības lauksaimniecībā izmantojamās zemes platībās ieskaita, ja lauksaimniecības dzīvnieku blīvums šajās platībās ir ne mazāks kā 0,2 nosacītās liellopu vienības uz vienu Eiropas Savienības atbalsta piešķiršanai apstiprināto ilggadīgo zālāju vai aramzemē sēto stiebrzāļu, vai lopbarības zālaugu maisījuma platības hektāru un uzņēmumu vieglo transportlīdzekļu nodokli nemaksā par transportlīdzekli, kas atbilst likuma 14.panta pirmās daļas 6.punktā minētajiem nosacījumiem, pamatojoties uz Lauku atbalsta dienesta līdz kārtējā gada 1.janvārim CSDD iesniegto to komersantu un zemnieku saimniecību sarakstu, kuras apstrādā viņu īpašumā, pastāvīgā lietošanā vai nomā esošu lauksaimniecībā izmantojamo zemi, kas kārtējā gada 1.janvārī ir apstiprināta vienotā platību maksājuma saņemšanai (ieskaitot mazo lauksaimnieku atbalsta shēmas maksājumu) saskaņā ar normatīvajiem aktiem par tiešo maksājumu piešķiršanas kārtību lauksaimniekiem, norādot ieņēmumus no lauksaimnieciskās ražošanas pēdējā iesniegtajā uzņēmuma gada pārskatā vai pēdējā iesniegtajā gada ienākumu deklarācijā, neieskaitot saņemto valsts un Eiropas Savienības atbalstu lauksaimniecībai un lauku attīstībai.  Saskaņā ar grozījumiem Likuma 7.panta 4.1 daļā paredzēts, ka par transportlīdzekļiem, ar kuriem fiziskā vai juridiskā persona, kas ieļauta Lauku atbalsta dienesta maksājumu saņēmēju datubāzē, veic kravas pašpārvadājumus, transportlīdzekļa ekspluatācijas nodokli maksā 25 procentu apmērā, ievērojot minēto, lai nodrošinātu attiecīgo ekspluatācijas nodokļa atvieglojumu piemērošanu, Noteikumu projekts paredz, ka minēto atvieglojumu no ekspluatācijas nodokļa maksāšanas piemēro, pamatojoties uz Lauku atbalsta dienesta līdz kārtējā gada 1.janvārim VAS “Ceļu satiksmes drošības direkcija” iesniegto fizisko un juridisko personu sarakstu, norādot ieņēmumus no lauksaimnieciskās ražošanas pēdējā iesniegtajā uzņēmuma gada pārskatā vai pēdējā iesniegtajā gada ienākumu deklarācijā, neieskaitot saņemto valsts un Eiropas Savienības atbalstu lauksaimniecībai un lauku attīstībai. Papildus Noteikumu projektā, lai Likumā paredzētie atvieglojumi tiktu piemēroti atbilstoši to mērķim un ņemot vērā, ka praksē bieži kravas pašpārvadājumus personas veic ar vieglajiem transportlīdzekļiem, lai atvieglojumu piemērotu attiecībā uz transportlīdzekļiem ar kuriem fiziskā vai juridiskā persona, kas ieļauta Lauku atbalsta dienesta maksājumu saņēmēju datubāzē, veic kravas pašpārvadājumus, precizēts atvieglojumu saņēmēju loks nosakot, ka atvieglojumu no ekspluatācijas nodokļa maksāšanas piemēro, vieglajam un kravas transportlīdzeklim (tai skaitā seglu vilcējam).  Saskaņā ar grozījumiem Likuma 7.panta piektajā daļā paredzēts, ka daudzbērnu ģimene par vienu no tās locekļa īpašumā, turējumā vai valdījumā reģistrētu transportlīdzekli maksā transportlīdzekļa ekspluatācijas nodokli par attiecīgo kalendāra gadu 50 procentu apmērā, ja minētais transportlīdzeklis ir reģistrēts kā vieglais pasažieru vai plašlietojuma, kravas transporta kaste vai furgons, ja attiecīgā automobiļa pasažiera sēdvietu skaits pārsniedz četras vietas, autobuss ar pasažieru sēdvietu skaitu līdz 16 vietām, vieglais, kravas vai autobuss speciālais dzīvojamais. Ievērojot minēto, lai nodrošinātu attiecīgo ekspluatācijas nodokļa atvieglojumu piemērošanu, Noteikumu projekts paredz, ka Likuma 7.panta piektajā daļā paredzēto ekspluatācijas nodokļa atvieglojumu piemēro personai, kurai pašai vai kopā ar laulāto, vai kuras laulātajam apgādībā vai aizbildnībā ir trīs vai vairāk bērni, kuri nav sasnieguši 24 gadu vecumu un kuri turpina iegūt vispārējo, profesionālo vai augstāko izglītību, vai personai, kura pati vai kopā ar laulāto veido audžuģimeni, kurā ievietoti ir trīs vai vairāk bērni, kuri nav sasnieguši 24 gadu vecumu un kuri turpina iegūt vispārējo, profesionālo vai augstāko izglītību par vienu no tās īpašumā, turējumā vai valdījumā reģistrētu transportlīdzekli. Ekspluatācijas nodokļa atvieglojumu piemēro, pamatojoties uz CSDD pieejamo informāciju no Iedzīvotāju reģistra vai informāciju, ko CSDD ir saņēmusi no Izglītības un zinātnes ministrijas par pilngadīgām personām, kuras nav sasniegušas 24 gadu vecumu un iegūst vispārējo, profesionālo vai augstāko izglītību vai ārvalsts iestādes izsniegtu izziņu par pilngadīgām personām, kuras nav sasniegušas 24 gadu vecumu un iegūst vispārējo, profesionālo vai augstāko izglītību ārvalstī vai arī personai uzrādot derīgu Sabiedrības integrācijas fonda izsniegtu Latvijas Goda ģimenes apliecību “3+ Ģimenes karti”.  Saskaņā ar Likumā noteikto, nodokļa maksātājam transportlīdzekļa ekspluatācijas nodoklis ir jāsamaksā pirms transportlīdzekļa valsts tehniskās apskates veikšanas vai arī pirms jebkuras citas darbības veikšanas CSDD. Transportlīdzekļa ekspluatācijas nodoklim nav noteikts konkrēts nodokļa samaksas termiņš, kā tas ir citiem nodokļiem, taču liegums veikt jebkuras darbības CSDD ar transportlīdzekli, tai skaitā valsts tehnisko apskati, pirms nav samaksāts transportlīdzekļa ekspluatācijas nodoklis, ir kā kontroles mehānisms šī nodokļa samaksai.  Saskaņā ar Ceļu satiksmes likuma 16.pantā noteikto valsts tehnisko apskati lielākajai daļai transportlīdzekļu veic ik pēc 12 mēnešiem. Taču, lai nodrošinātu vienmērīgu transportlīdzekļu skaita sadalījumu gadā pa mēnešiem, atļauju piedalīties ceļu satiksmē var noteikt garāku par 12 mēnešiem, taču ne vairāk kā par 30 dienām. Tas nozīmē, ka transportlīdzeklim, kurš valsts tehnisko apskati iziet decembrī, nākamais valsts tehniskās apskates termiņš, ļoti iespējams, būs noteikts uz aiznākošā gada janvāri. Tātad, ja transportlīdzekļa valsts tehniskā apskate tiek veikta nevis kalendārajā gadā, bet tam sekojošā gada janvārī, taču noteiktajā termiņā, nepārkāpjot atļauju piedalīties ceļu satiksmē, tad transportlīdzekļa ekspluatācijas nodokļa samaksas termiņš nav pārkāpts. Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 7.panta septītā daļa nosaka, ka, ja nodokļa maksājums par iepriekšējiem kalendārajiem gadiem nav veikts, tad, maksājot nodokli par iepriekšējiem kalendārajiem gadiem, nodokļa atvieglojumu nepiemēro. Ņemot vērā iepriekš minēto, un lai praksē nerastos pārpratumi, Noteikumu projekts paredz precizēt noteikto kārtību nosakot, ka Likuma 7.panta pirmajā, otrajā, trešajā, ceturtajā, 4.1 un piektajā daļā minēto atvieglojumu piemēro arī par iepriekšējo kalendāro gadu, ja nodokļa maksājumu par iepriekšējo kalendāro gadu veic, ievērojot kārtējai transportlīdzekļa valsts tehniskai apskatei noteikto termiņu.  Ņemot vērā, ka ar 2015.gada 30.novembra grozījumiem Likumā no uzņēmumu vieglo transportlīdzekļu nodokļa atbrīvojumu saņēmēju loka izslēgti taksometri, Noteikumu projekts paredz attiecīgi precizēt Noteikumu 59.10. apakšpunktu 60.4. apakšpunktu un 62.punktu. | |
| 3. | | Projekta izstrādē iesaistītās institūcijas | | Valsts akciju sabiedrība „Ceļu satiksmes drošības direkcija”. | |
| 4. | | Cita informācija | | Nav. | |
|  | |  | |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | | Noteikumu projekts attiecas uz transportlīdzekļu ekspluatācijas nodokļa un uzņēmumu vieglo transportlīdzekļu nodokļa maksātājiem. |
| 2. | Tiesiskā regulējuma ietekme uz tautsaimniecību un administratīvo slogu | | | | Transportlīdzekļu ekspluatācijas nodokļa un uzņēmumu vieglo transportlīdzekļu nodokļa maksātājiem Noteikumu projekta tiesiskais regulējums administratīvo slogu, kā arī veicamās darbības nemaina. |
| 3. | Administratīvo izmaksu monetārs novērtējums | | | | Projekts šo jomu neskar. |
| 4. | Cita informācija | | | | Nav. |
| **IV. Tiesību akta projekta ietekme uz spēkā esošo tiesību normu sistēmu** | | | | | |
| Nepieciešamie saistītie tiesību aktu projekti | | | Noteikumu projekta izstrādes gaitā tika konstatēts, ka Transportlīdzekļa ekspluatācijas nodokļa administrēšanu veic Valsts ieņēmumu dienests saskaņā ar likuma "Par nodokļiem un nodevām" 18.panta pirmajā daļā minētiem pienākumiem. Ievērojot minēto, Noteikumu projektā speciāla Transportlīdzekļa ekspluatācijas nodokļa administrēšanas kārtības noteikšana nav nepieciešama, ievērojot minēto, Satiksmes ministrija izvērtēs Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 9.1 panta piektajā daļā Ministru kabinetam doto uzdevumu noteikt ārvalstī reģistrēta transportlīdzekļa ekspluatācijas nodokļa iekasēšanas un administrēšanas kārtību un nepieciešamības gadījumā sagatavos grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 9.1 panta piektajā daļā. | | |
| Atbildīgā institūcija | | | Satiksmes ministrija | | |
| Cita informācija | | | Nav | | |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Finanšu ministrija, Valsts ieņēmumu dienests, Nacionālie bruņotie spēki, Lauku atbalsta dienests, Sabiedrības integrācijas fonds, Valsts akciju sabiedrība „Ceļu satiksmes drošības direkcija”. |
| 1. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas un uzdevumi netiek paplašināti vai sašaurināti un pieejamos cilvēkresursus neietekmē. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 1. Cita informācija | Nav. |

Anotācijas III,V un VI sadaļa – projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

18.01.2017. 12:20

1830

Lauris Miķelsons

67028323

lauris.mikelsons@sam.gov.lv